open-index/open-wikipedia-markdown huggingface dataset:
Kolopesijälintu

**Kolopesijälinnut** tekevät pesänsä puunkoloon. Kolopesijöitä ovat Suomessa esimerkiksi tikat, pöllöt, muutamat vesilinnut, kuten telkkä ja isokoskelo, sekä monet pikkulinnut, kuten kirjosieppo ja tiaiset.

Kolopesijät ovat riippuvaisia lahopuusta, josta löytyy sopivia koloja. Tunnetuimpia kolopesijöitä ovat ehkä tikat, jotka itse hakkaavat puuhun pesäkolonsa. Myöhemmin muut linnut ja myös esimerkiksi lepakot, näädät, oravat ja liito-oravat saattavat muuttaa vanhoihin tikankoloihin. Tikat ovatkin siten usein avainlajeja ekosysteemissä.

Tehometsätalouden aiheuttama lahopuun merkittävä väheneminen uhkaa monia kolopesijöitä. Esimerkiksi aiemmin yleisen hömötiaisen määrä on vähentynyt Suomessa 2000-luvulla 40 prosenttia, ja nyt lajia pidetään alueellisesti vaarantuneena.

Linnunpönttöjen tekeminen helpottaa kolopesijöiden asuntopulaa. Vuosina 2016–2017 Suomessa järjestettiin Miljoona linnunpönttöä -kampanja, jonka aikana nikkaroitiin yli 1,3 miljoonaa pönttöä.

## Lähteet
* Yle-Kolopesijät
* Bird Life: Hömötiainen
* Yle-Miljoona linnunpönttöä
Eazy-Duz-It

__NOTOC__
**Eazy-Duz-It** on rap-artisti Eazy-E:n ensimmäinen sooloalbumi, joka julkaistiin 13. syyskuuta 1988. Dr. Dre ja DJ Yella toimivat albumin tuottajina.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Allmusic: 
* Robert Christgau: C+

## Lähteet
Ivan Hrušovský

**Ivan Hrušovský** (23. helmikuuta 1927 – 5. lokakuuta 2001) oli slovakialainen säveltäjä ja teoreetikko, joka tarkasteli kirjoituksissaan slovakialaisen musiikin kehitystä. Hän opiskeli Bratislavan konservatioriossa ja musiikkiakatemiassa. Hänen lyyriset sävellyksensä rakentuvat itäeurooppalaisen musiikkitradition pohjalle. Niihin kuuluu pianosonaatti, viulusonaatti, orkesteri- ja kuoroteoksia ja kaksi teosta elektroniselle nauhurille.

## Lähteet

## Aiheesta muualla
* Ivan Hrušovský  Hudobné centrum
Javoříčkon luolat

**Javoříčkon luolat** () sijaitsevat Tšekin itäosassa Lukán kunnassa olevalla Špraněkin luonnonsuojelualueella. Muodoltaan monimutkainen luolasto on syntynyt devonikaudella Špraněkin kalkkikivikukkulaan, ja se sisältää kaksi suurikokoista luolaa: *Detritus luola* sekä *Jättiläisten luola*. Luolastossa on runsaasti perinteisiä tippukiviä, ylhäältä alaspäin kasvavia stalaktiittejä sekä alhaalta ylöspäin kasvavia stalagmiittejä. Näiden lisäksi luolassa esiintyy heliktiittejä, jotka kasvavat painovoiman vastaisesti vaakasuoraan.


Tiedosto:Nově_zrekonstruovaný_vstup_do_jeskyní,_Javoříčko,_Luká,_okres_Olomouc.jpg|Luolan sisäänkäynti
Tiedosto:Skalní_most_poblíž_stupu_do_jeskyní,_Javoříčko,_Luká,_okres_Olomouc.jpg|Luola


## Lähteet

## Aiheesta muualla
American Gigolo

**American Gigolo** on Paul Schraderin käsikirjoittama ja ohjaama yhdysvaltalainen trilleri vuodelta 1980. Murhan syylliseksi lavastetusta hienostonaisten miesseuralaisesta eli gigolosta kertovan elokuvan pääosissa näyttelevät Richard Gere, Lauren Hutton, Hector Elizondo ja Nina van Pallandt. Elokuvan tunnusmusiikkina kuullaan Blondie-yhtyeen kappaletta ”Call Me”.

Elokuvan loppuratkaisu on mukailtu Robert Bressonin elokuvasta *[[Taskuvaras (vuoden 1959 elokuva)|Taskuvaras]]*.

## Vastaanotto
Giorgio Moroder oli elokuvan musiikista Golden Globe -ehdokkaana.

*[[Helsingin Sanomat|Helsingin Sanomien]]* ensi-ilta-arvostelussa Helena Ylänen sanoo elokuvaa oudoksi, mutta toisaalta teennäiseksi, pinnalliseksi ja laskelmoiduksi kuin onnistunut mainos. *[[Video-opas|Video-oppaassa]]* vuodelta 1994 Bello Romano luonnehtii elokuvaa yhdeksi ensimmäisistä 1980-lukulaisista, pintaa sisällön sijasta korostavista elokuvista, joka teki Gerestä tähden. Hän antoi elokuvalle kolme tähteä viidestä, mikä vastaa sanallista arviota ”hyvä”.

*American Gigolo* sai Suomessa vuoden 1980 ensi-iltaelokuvista kuudenneksi eniten katsojia, yhteensä 238&nbsp;529.

## Lähteet
Ogmios

**Ogmios** oli Galliassa palvottu kelttiläinen jumala, joka esitettiin usein kantamassa jousta ja nuijaa. Lukianos kertoo, että tämän vuoksi hänet samaistettiin Herkulekseen. Herkuleesta poiketen Ogmios oli kuitenkin kuvauksissa vanha, kalju ja auringon polttama mies. Lukianoksen mukaan gallialaiset yhdistivät Ogmios-Herkuleksen kaunopuheisuuteen, tämän vahvuuden vuoksi. Ogmios muistuttaa myös Irlannin kelttien Ogma-jumalaa, joka kuvattiin voimamiehenä, joka kehitti ogham-kirjaimiston.

## Lähteet
*Miranda J. Green: Dictionary of Celtic Myth and Legend. Thames & Hudson 1997. 
### Viitteet
Arish

**Arish**, **al-Arish** tai **el-Arish** on kaupunki Egyptin Siinain niemimaan pohjoisosassa. Vuonna 2006 kaupungissa oli 137&nbsp;944 asukasta.

## Maantiede

Arish sijaitsee Välimeren rannikolla ja sen alue on hedelmällistä keidasta, jota ympäröi hiekka. Kaupunki on Šamal Sina’n eli Pohjois-Siinain kuvernoraatin pääkaupunki. Wadi al-Arish on kausittain virtaava joki, joka tyhjenee Välimereen lähellä Arishin kaupunkia ja sen lähellä sijaitsee myös Bardawiljärvi.

## Historia
### Antiikki

Antiikin ajalla nykyisen Arishin paikalla sijaitsi kaupunki nimeltä Rhinokolura (lat. *Rhinocolura* tai *Rhinocorura*). Ensimmäiset maininnat siitä ovat 100-luvulta eaa. Ensimmäisellä vuosisadalla jaa. alue toimi roomalaisen komentaja Tituksen tukialueena ensimmäisen juutalaissodan aikana. Myös kaupungin nykyisenlainen nimi mainitaan ensimmäistä kertaa ajanlaskun alun jälkeisinä vuosisatoina alun perin muodossa *Laris*. 

### Myöhempi historia

Jerusalemin kuningas Baldwin I kuoli kaupungissa vuonna 1118 ja myöhemmin maantieteilijä Jakut kuvaili kaupungissa sijainneen suuren torin ja useita majataloja. Napoléon Bonaparten johtamat ranskalaiset valtasivat kaupungin vuonna 1799 ja seuraavan vuonna siellä solmittiin sopimus, jonka mukaisesti ranskalaiset vetäytyivät Egyptistä.

1900-luvulla kaupungin aluetta ehdotettiin juutalaisten alueeksi, jonne sionistit olisi ollut mahdollista sijoittaa lähelle Pyhää maata antamatta näille kuitenkaan Palestiinaa. Hanke kaatui kuitenkin brittien Egyptin pääkonsuli Evelyn Baring Cromerin vastustukseen. Lopullisesti kaupungista tuli osa Egyptiä, kun britit ja Osmanien valtakunta sopivat Välimeren ja Akabanlahden välisen rajansa tarkasta kulusta vuonna 1906. Israel miehitti kaupungin kuuden päivän sodan aikana vuonna 1967 ja tuhosi brittien aikanaan rakentaman rautatien Arishin ja Suezin välillä. Israelin miehitysaika päättyi vuonna 1979. Siinain pohjoisosissa on toiminut useita islamistisia äärijärjestöjä. Yksi niistä on vuonna 2011 perustettu Ansar Beit al-Maqdis, joka liittyi vuonna 2014 Isis-järjestöön. Egyptin armeijan tukikohdat Arishissa ja muualla Siinailla ovat olleet järjestön iskujen kohteita.

## Talous

Arishin talous perustuu paljolti maataloudelle ja alueella kasvatetaan esimerkiksi taateleja ja riisiiniä. Kaupungissa on pieni risiiniöljyä tuottava tehdas, minkä lisäksi paikalliset harjoittavat kalastusta ja linnustusta.

## Lähteet

## Aiheesta muualla
Bílá Lhota

**Bílá Lhota** on kunta (*obec*) Tšekissä Olomoucin läänissä. Se noin 25 kilometrin päässä Olomoucin kaupungista luoteeseen.

## Nähtävyyksiä

Kunnan nähtävyyksiä on vuonna 1700 perustettu arboretum, jossa kasvaa yli 300 erilajista kasvia. Arboretumissa julistettiin kansalliseksi luontomuseoksi vuonna 1969.

## Lähteet

## Aiheesta muualla
Quah

__NOTOC__
**Quah** on amerikansuomalaisen Jorma Kaukosen ensimmäinen soolo-studioalbumi, joka julkaistiin vuonna 1974.

## Kappaleet
### A-puoli
#
#
#
#
#
#

### B-puoli
#
#
#
#
#

### 2003 CD:n bonuskappaleet
#
#
#
#

## Kokoonpano
* Jorma Kaukonen – laulu, akustinen kitara
* Tom Hobson – laulu, akustinen kitara
* Edward Neff – viulu (kappale: Flying Clouds)
* Teressa Adams – sello (kappaleet: Genesis, Song for the North Star, Flying Clouds)
* Melinda Ross – sello (kappaleet: Genesis, Song for the North Star, Flying Clouds)
* Nancy Ellis – alttoviulu (kappaleet: Genesis, Song for the North Star, Flying Clouds)
* Miriam Dye – alttoviulu (kappaleet: Genesis, Song for the North Star, Flying Clouds)
* Don Ehrlich – alttoviulu (kappaleet: Genesis, Song for the North Star, Flying Clouds)
* Mary Jo Ahlborn – alttoviulu (kappaleet: Genesis, Song for the North Star, Flying Clouds)
* Thomas Heimberg – alttoviulu (kappale: Flying Clouds)
* Nathan Rubin – viulu (kappaleet: Genesis, Song for the North Star, Flying Clouds) 
* Thomas Halpin – viulu (kappaleet: Genesis, Song for the North Star, Flying Clouds)
* Daniel Kobialka – viulu (kappaleet: Genesis, Song for the North Star, Flying Clouds) 
* Carl Pederson – viulu (kappaleet: Genesis, Song for the North Star, Flying Clouds)
* Eva Karasik – viulu (kappaleet: Genesis, Song for the North Star, Flying Clouds)
* Anne Kish – viulu (kappaleet: Genesis, Song for the North Star, Flying Clouds)
* Mischa Myers – viulu (kappale: Flying Clouds)
* Arthur Krehbiel – käyrätorvi (kappale: Flying Clouds)
* Gene Tortora – dobro (kappale: Sweet Hawaiian Sunshine)

## Arvostelut
* Allmusic: 

## Lähteet
* ''Quah'' discogs.com -sivustolla

### Viitteet
Clarivate

**Clarivate** (29. toukokuuta 2020 saakka **Clarivate Analytics**) on yhdysvaltalainen, maailmanlaajuisesti yli 100 maassa toimiva analytiikkayritys, jonka päämaja sijaitsee Philadelphiassa. Vuonna 2016 yrityksen palveluksessa oli yli 4&nbsp;000 työntekijää. 

Yritys on keskittynyt henkiseen omaisuuteen (kuten patenttisalkkuihin, innovaatioihin; tavaramerkkien ja brändien turvaamiseen) ja tieteeseen liittyvään liiketoimintaan. Clarivaten palveluita tai tuotteita (tytäryrityksiä) ovat esimerkiksi Web of Science (tieteellisten julkaisujen haku- ja indeksointipalvelu), Thomson CompuMark, Thomson Innovation, Derwent World Patents Index, MarkMonitor (yritysbrändien ja tuoteoikeuksien valvonta) ja Thomson Reuters Cortellis.

Analytiikkayrityksen taustalla oli kesällä 2016 tehty 3,55 miljardin Yhdysvaltain dollarin kauppa, jolla Thomson Reuters myi osan toiminnoistaan kanadalaiselle pörssiyhtiö Onexille ja hongkongilaiselle, aasialaisia asiakkaita palvelevalle sijoitusyhtiö Baring Private Equity Asialle (BPEA). Kaupan seurauksena Thomson Reutersilta ostetulle Intellectual Property & Science -liiketoimintayksikölle annettiin uusi nimi: Clarivate Analytics. 

Tammikuussa 2019 yhtiömuodoltaan yksityiseen yhtiöön sulautettiin pienempi, edellisvuonna New Yorkin pörssiin listautunut Churchill Capital Corp. -yhtiö (NYSE: CCC). Kaupan kautta Clarivate Analytics Plc:ksi nimetty sulautettu yhtiö muutettiin pörssiyhtiöksi toukokuussa 2019 (). Kaupan jälkeen Onex oli laajentuneen yhtiön suurin osakkeenomistaja (51,2 %) ja Baringin osuus oli (19,9 %); yhdessä Clarivaten johdon omistusten kanssa osuus oli 73,8 prosenttia laajentuneesta Clarivate Analyticsistä. Loput yhtiön osakkeista jäivät Churchill Capitalin osakkeenomistajille ja perustajille. Clarivate arvostettiin tällöin noin 4,2 miljardin dollarin arvoiseksi. Joulukuun 2019 alkupuolella toteutetun osakekaupan jälkeen Clarivate Analyticsin suurimmaksi omistajaksi tuli hongkongilainen Baring Private Equity Asia noin 44 prosentin osuudella yhtiön osakkeista. Kanadalaisen Onexin osuudeksi jäi noin 12 prosenttia. 
   
Yritysnimen lyhentämisestä muotoon Clarivate kerrottiin toukokuun 2020 lopussa.
 
## Katso myös
*Luokka:Viitatuimmat tutkijat (''Highly Citeed Researchers'') Clarivaten mukaan

## Lähteet
Rio de la Plata (1898)

**Rio de la Plata** oli Espanjan laivaston vuonna 1898 vesillelaskettu teräsrunkoinen panssarikansiristeilijä.

## Valmistus
Argentiinan ja Uruguayn espanjalaissyntyisten asukkaiden rahoittama alus tilattiin Normandilta Le Havresta Ranskasta, missä köli laskettiin vuonna 1896. Alus laskettiin vesille 17. syyskuuta 1898 ja se valmistui vuonna 1900.

## Palvelus
Ensimmäisessä maailmansodassa alus oli jo vanhentunut ja se muutettiin miinalaivaksi. Alus oli vuodesta 1921 alkaen vesilentokoneiden emälaivana Barcelonassa, kunnes se poistettiin palveluksesta vuonna 1931.

## Lähteet
*

### Viitteet
Uganda (Commonwealth realm)

**Uganda** oli Commonwealth realm vuosina 1962–1963. Kun Britannian valta loppui vuonna 1962, Uganda Independence Act 1963 muutti Ugandan protektoraatin itsenäiseksi valtioksi nimeltä Uganda, joka piti Britannian monarkin, kuningatar Elisabet II:n, maan valtionpäämiehenä. 

Kuningatarta Ugandassa edusti Ugandan kenraalikuvernööri. Ugandan ollessa Commonwealth realmina yksi kenraalikuvernööri ehti edustaa kuningatar Elisabetia: Sir Walter Coutts, joka toimi virassa 9. lokakuuta 1962 – 9. lokakuuta 1963. 

Milton Obote toimi tänä aikakautena virassa Ugandan pääministerinä sekä hallituksen päämiehenä. 

Uganda hyväksyi uuden perustuslain vuonna 1963, joka kumosi monarkian. Ugandasta tuli tämän jälkeen yksi Kansainyhteisön tasavalloista. 

## Lähteet
Leo (albumi)

**Leo** on suomalaisen laulaja-lauluntekijä Leo Stillmanin 13. lokakuuta 2017 julkaistu esikoisalbumi. Albumin on tuottanut Aki Sihvonen. Albumi sijoittui Suomen viralliselle albumilistalle kolmeksi viikoksi, parhaimmillaan 24:nneksi.

## Kappaleet

## Lähteet
Luettelo elektronisen urheilun peleistä

## Ajopelit
* Project CARS
* TrackMania (pelisarja)

## Ammuntapelit
* Alliance of Valiant Arms
* Battlefield (pelisarja)
* Call of Duty (pelisarja)
* Counter-Strike (pelisarja)
* CrossFire
* Halo (pelisarja)
* Overwatch
* Painkiller
* Quake (pelisarja)
* Soldier Front
* Team Fortress 2
* Tom Clancy’s Rainbow Six: Siege
* Unreal Tournament

## Strategiapelit
* Age of Empires (pelisarja)
* StarCraft (pelisarja)
* Warcraft III: Reign of Chaos

## Taisteluareenamoninpelit
* Clash Royale
* Defense of the Ancients
* Dota 2
* Heroes of Newerth
* Heroes of the Storm
* League of Legends
* Smite
* Vainglory

## Tappelupelit
* Killer Instinct (pelisarja)
* Marvel vs. Capcom
* Mortal Kombat (pelisarja)
* Street Fighter (pelisarja)
* Super Smash Bros. (pelisarja)
* Tekken (pelisarja)
* The King of Fighters (pelisarja)

## Urheilupelit
* FIFA (pelisarja)
* NHL (pelisarja)
* Madden NFL (pelisarja)
* NBA 2K (pelisarja)
* Rocket League

## Muut
* EndGods
* Gears of War
* Guild Wars 2
* Hearthstone
* Pokémon
* Tetris
* War Thunder
* World of Tanks
* World of Warcraft

## Katso myös
*
It’s On (Dr. Dre) 187um Killa

__NOTOC__
**It’s On (
Dr. Dre
) 187<sup>um</sup> Killa** on rap-artisti Eazy-E:n toinen EP, joka julkaistiin vuonna 1993. EP nousi Yhdysvalloissa Billboard 200 -listan viidennelle sijalle, ja se saavutti kaksinkertaisen platinarajan vuonna 1994. Levyllä vierailee muun muassa Above the Law -yhtyeen jäsen Cold 187um ja Eazyn suojatti B.G. Knocc Out.

*It’s On (
Dr. Dre
) 187<sup>um</sup> Killa* oli vastaus Dr. Dren *[[The Chronic]]* -albumille, joka julkaistiin vuonna 1992. Kaksikko oli ajautunut julkiseen konfliktiin heidän entisen N.W.A. -ryhmänsä hajottua vuonna 1991.

## Kappaleet
# 
# 
# 
# 
# 
# 
# 
# 

## Arvostelut
* Allmusic: 

## Lähteet
Regulate... G Funk Era, Pt. II

**Regulate... G Funk Era, Pt. II** on rap-artisti Warren G:n ensimmäinen EP-levy, joka julkaistiin vuonna 2015. Se on jatko-osa Warren G:n vuonna 1994 julkaistulle debyyttialbumille. EP:llä käytettiin vuonna 2011 edesmenneen Nate Doggin ennen julkaisemattomia äänitteitä.

## Kappaleet
# 
# 
# 
# 
# 

## Lähteet
Kaba

**Kaba** voi tarkoittaa seuraavia:

## Paikkoja
*Kaba, joki Sierra Leonessa

## Henkilöitä
*Alpha Kaba (s. 1966), ranskalainen koripalloilija
*Kissi Kaba Keïta, kissien etniseen ryhmään kuulunut soturi ja päällikkö 1800-luvulla
*Sory Kaba (s. 1995), guinealainen jalkapalloilija. 

## Laivoja
*Kaba-luokka, keisarillisen Japanin laivaston kymmenen aluksen muodostama hävittäjäluokka
**Kaba, keisarillisen Japanin laivaston vuonna 1915 valmistunut Kaba-luokan hävittäjä
*Kaba, keisarillisen Japanin  laivaston vuonna 1945 valmistunut Tachibana-luokan hävittäjä
Kirjallisuusvuosi 1916

**Kirjallisuusvuosi 1916** käsittelee vuoden 1916 tärkeitä kirjallisuuden tapahtumia, uutisia ja julkistuksia.

## Tapahtumia
* Irlannin pääsiäiskapinan seitsemästä johtajasta yli puolet oli kirjailijoita: Thomas MacDonagh, Patrick Pearse ja Joseph Plunkett olivat runoilijoita ja James Connolly näytelmäkirjailija.
* Zürichiin perustetusta Cabaret Voltaire -kahvilasta tuli uuden taidesuunnan dadaismin päämaja.

## Julkaisuja
* John Buchan &ndash; *Greenmantle* (rikosromaani)
* Albert Einstein &ndash; *Die Grundlage der allgemeinen Relativitätstheorie* 
* James Joyce &ndash; *[[Taiteilijan omakuva nuoruuden vuosilta]]*
* Arvi Järventaus &ndash; *Risti ja noitarumpu*
* Ilmari Kianto &ndash; *Kiertävä kirjailija : pikakuvia turneematkalta*
* Ilmari Kianto &ndash; *Kotoisten rantojen ikuinen kohina*
* Henri La Fontaine &ndash; *The great solution : magnissima charta* (tietoteos; kansainväliset suhteet)
* Eino Leino &ndash; *[[Helkavirsiä]]*
* Eino Leino &ndash; *Musti*
* Vladimir Lenin &ndash; *Imperialismi kapitalismin korkeimpana vaiheena*
* Jack London &ndash; *Suuren talon pikkurouva*
* Ferdinand de Saussure &ndash; *Cours de linguistique générale* (suom. *[[Yleisen kielitieteen kurssi]]* (postuumi)
* Frans Eemil Sillanpää &ndash; *[[Elämä ja aurinko]]*
* Edith Södergran &ndash; *Dikter* (suom. *Runoja*, 1942)
* Eduard Vilde &ndash; *Mäeküla piimamees* (suom. *Mäenkylän maitomies*, 1920)
* William Butler Yeats &ndash; *Easter, 1916* (käsikirjoitus)

## Palkintoja
; Nobelin kirjallisuuspalkinto
* Verner von Heidenstam

## Lähteet
Ketil Bjørnstad

**Ketil Bjørnstad** (s. 25. huhtikuuta 1952 Oslo, Norja) on norjalainen pianisti, säveltäjä ja kirjailija. Hän on merkittävimpiä norjalaisia prosaisteja ja on ollut 1970-luvulta alkaen norjalaisen kulttuurielämän merkittävä hahmo. Hän osallistuu julkiseen keskusteluun yhteiskunnallisista aiheista.

Bjørnstad piti ensikonserttinsa pianistina 1971 ja julkaisi runoilijana esikoiskokoelmansa *Alene ut* 1972. Romaanitrilogiassa *Drift* (1996), *Drømmen om havet* (1996) ja *Veien til Dhaka* (1997) hän käsittelee oman sukupolvensa petosta niin poliittisella, ympäristökysymysten kuin henkilökohtaisellakin tasolla. Samaan aikaan tapahtui hänen kansainvälinen läpimurtonsa modernin jazzin ja nykymusiikin alalla sekä pianistina että säveltäjänä.

Bjørnstad on kirjoittanut elämäkertoja Norjan kulttuurielämän keskeisistä hahmoista. Hänen teoksiaan on käännetty useille kielille. Arne Treholtin oikeudenkäynnin aikana hän kyseenalaisti oikeusprosessin ja oli sitä mieltä, että Treholt tuomittiin syyttömänä.

## Suomennetut teokset
* *Edvard Munch: taiteilijaelämäkerta* (*Historien om Edvard Munch*), suomentanut Harry Forsblom. WSOY, 1995. 

## Palkinnot ja tunnustukset
* Spellemannprisen 1974 avoimessa luokassa *Berget det blå*
* Sarpsborgprisen 1978
* Riksmålsforbundets litteraturpris 1988
* Mads Wiel Nygaards legat 1989
* Gammleng-prisen avoin luokka 2001
* ranskalainen lukijoiden palkinto Le prix des lecteurs romaanista *Til musikken* i 2008
* Christian Sandsdalenprisen 2013, myöntäjä Foreningen Retten til en verdig død

## Lähteet

## Aiheesta muualla
* Ketil Björnstadin kotisivu
* Ketil Björnstad Store norske leksikon
Kirjallisuusvuosi 1915

**Kirjallisuusvuosi 1915** käsittelee vuoden 1915 tärkeitä kirjallisuuden tapahtumia, uutisia ja julkistuksia.

## Tapahtumia
* Ensimmäinen moderni puukaiverruksilla kuvitettu teos, Frances Cornfordin *Spring Morning*, ilmestyi Lontoossa Gwen Raveratin kuvittamana. Puukaiverrustekniikan oli kehittänyt vuonna 1775 englantilainen Thomas Bewick.
* Armenialaisten kansanmurha alkoi huhtikuussa 235 nimekkään armenialaisen teloituksella Istanbulissa. 

## Julkaisuja
* John Buchan &ndash; *The Thirty-Nine Steps* (rikosromaani, suom. *[[39 askelta (romaani)|39 askelta]]*)
* Hermann Hesse &ndash; *Knulp : Drei Geschichten aus dem Leben Knulps*
* Maria Jotuni &ndash; *Savu-uhri*
* Franz Kafka &ndash; *Die Verwandlung* (*Muodonmuutos*)
* Ilmari Kianto &ndash; *Talviretkiä Pohjolassa*
* Ilmari Kianto &ndash; *Turjanlinnan satukirja: Onnille ja muille lapsille*
* Ilmari Kianto &ndash; *Vienan virroilta, Karjalan kankahilta: matkakuvauksia*
* Eino Leino &ndash; *Elämän koreus*
* Eino Leino &ndash; *Paavo Kontio*
* Jack London &ndash; *Pakkopaita*
* Vladimir Majakovski &ndash; Облако в штанах (suom. *Pilvi housuissa ja muita runoja. Kuinka säkeitä valmistetaan*, 1959)
* Edgar Lee Masters &ndash; *Spoon River Anthology*, (suom. *[[Spoon River antologia]]*)
* Gustav Meyrink  &ndash; *[[Golem (kirja)|Der Golem]]* (kauhuromaani, suom. 1995)
* L. M. Montgomery &ndash; *[[Annan unelmavuodet]]*
* Pjotr Demjanovitš Uspenski &ndash; *In Search of the Miraculous: Fragments of an Unknown Teaching*
* Eduard Vilde &ndash; *Vihtahousu* (näytelmä, viroksi *Pisuhänd*, 1913)
* Virginia Woolf &ndash; *The Voyage Out* (esikoisteos)
* Heinrich Wölfflin &ndash; *Kunstgeschichtliche Grundbegriffe* (taiteentutkimuksen periaatteita)

## Palkintoja
; Nobelin kirjallisuuspalkinto
* Romain Rolland

## Lähteet
Alfonso XII -luokka

**Alfonso XII -luokka** oli Espanjan laivaston kolmen 1880-luvulla valmistetun aluksen muodostama risteilijäluokka.

## Suunnittelu
Luokan aluksilla oli kolme mastoa ja kaksi savuhormia. Alukset olivat panssaroimattomia, mutta niiden rungot valmistettiin ranskalaistyylisen kennomaisesti kahdellatoista vesitiiviillä laipiolla. Ferrolissa valmistetut alukset olivat samalla telakan ensimmäiset teräsrunkoiset alukset. Alusten valmistuminen kesti pitkään, nimikkoaluksen valmistumista viivästytti materiaalien saanti ja meni kymmenen vuotta kölilaskusta palvelukseenottoon.

Siirtomaapalvelukseen suunniteltujen alusten pääaseina oli Hontorian valmistamat tykit, jotka asennettiin hyllyille. Kiinteät torpedoputket oli asennettu kyljille siten, että yksi keulaan ja toinen perään.

## Alukset

## Lähteet
*

### Viitteet
Reina Regente (1906)

**Reina Regente** oli Espanjan laivaston vuonna 1906 vesillelaskettu panssarikansiristeilijä. Espanjan kärsittyä tappion sodassa Yhdysvaltoja vastaan maan talous oli liian heikko laivaston laajentamiseksi, minkä seurauksena alus oli viimeinen valmistunut risteilijä pariin vuosikymmeneen.

## Suunnittelu
Alus oli 102,71 metriä pitkä ja sen leveys oli 16,12 ja syväys 6,06 metriä. Aluksen uppouma oli 5&nbsp;287 tonnia. Propulsiojärjestelmä koostui kahdesta triple expansion -höyrykoneesta, jotka tuottivat 15&nbsp;000 ihp:tä. Hiilikäyttöiset kattilat, joiden määrä ja tyyppi ei ole tiedossa, oli kytketty kolmeen savuhormiin. Hiiltä aluksella oli varastoituna 1&nbsp;200 tonnia. Suunniteltu maksiminopeus oli 20 solmua. Aluksella oli 497 hengen miehistö.

Aluksen pääaseina oli valmistuessa neljä 7,9 tuuman Hontoria tykkiä, jotka oli asennettu yksittäin kyljille perään ja keulaan. Lisäksi kuusi 4,7 tuuman tykkiä oli asennettu patteriksi keskilaivaan. Apuaseina oli kuusi kuuden naulan pikatykkiä. Aseistuksen täydensivät kuusi Nordenfeld-konekivääriä ja viisi torpedoputkea.

Aluksen suojana oli 89 millimetrin panssarikansi. Tulenjohtotornin suojana oli saman vahvuinen panssari. Pääaseiden kilpien paksuus oli 76 millimetriä.

## Valmistus
Alus tilattiin vuonna 1896 Ferrolista, missä köli laskettiin vuonna 1899. Alus laskettiin vesille 20. syyskuuta 1906 ja otettiin palveluksen vuonna 1908.

## Palvelus
Alus vieraili Britteinsaarilla vuonna 1911 osallistuen Yrjö V:n kruunajaisten yhteydessä 24. kesäkuuta pidettyyn laivastokatselmukseen Spitheadissä. Alus oli 15. marraskuuta Gibraltarilla Yrjö V:n vieraillessa alueella matkalla Intiaan.

Espanja pysyi puolueettomana ensimmäisessä maailmansodassa ja aluksen palvelus sodan aikana oli toimia koululaivana ja erilaisilla purjehduksilla merentakaisille alueille.
Alus poistettiin alusrekisterista vuonna 1926 ja romutettiin.

## Lähteet
*
*

### Viitteet
Charkhi Dadrin lento-onnettomuus

**Charkhi Dadrin lento-onnettomuus** tapahtui tiistaina 12. marraskuuta 1996 kello 18.40, kun laskussa ollut Kazakstan Airlinesin lento 1907 törmäsi nousussa olleeseen Saudi Arabian Airlinesin lentoon 763. Yhteensä 349 ihmistä menetti henkensä. Kyseessä on historian pahin ilmassa tapahtunut lentokoneiden yhteentörmäys. Se on historian kolmanneksi pahin lento-onnettomuus; tuhoisampia ovat olleet vain Teneriffan lento-onnettomuus vuonna 1977 ja Japan Airlinesin lento 123 vuonna 1985.

## Lennot
### Saudi Arabian Airlines 763
Saudi Arabian Airlinesin lento 763 oli malliltaan Boeing 747-168B ja rekisteritunnukseltaan HZ-AIH. Koneella oli lennetty 40&nbsp;035 tuntia ja 14&nbsp;927 lentoa. Koneen oli tarkoitus lentää onnettomuuden tapahtumapaikkansa olleelta lentoasemalta Dhahran kansainväliselle lentoasemalle Saudi-Arabiaan.

### Kazakstan Airlines 1907
Kazakstan Airlinesin lento 1907 oli noussut aiemmin Šymkentin kansainväliseltä lentoasemalta. Kone oli malliltaan Iljušin Il-76 ja rekisteritunnukseltaan UN-76435. Koneella oli lennetty yhteensä 2&nbsp;643 tuntia, ja se oli valmistunut vuonna 1992.

## Tapahtumat
### Ennen törmäystä
Lento 763 lähti Delhistä kello 18.32 nousten lentopinnalle 100, jolloin lennonjohto antoi koneelle luvan nousta pinnalle 140. Lento 1907 raportoi olevansa noin 119 kilometrin päässä asemalta. Koska lento 1907 lähestyi vastapäätä, lennonjohto käski lennon 763 pitää lentopinta 140 ja odottaa. Lennon 1907 ollessa 74 kilometrin päässä asemalta lennonjohto käski konetta pitämään pinta 150 ja varoitti liikenteestä suoraan edessä. Myöhemmin lennonjohto varoitti uudelleen liikenteestä 20,9 kilometrin päässä, mutta ei saanut vastausta. Lento 1907 laskeutui 4&nbsp;350&nbsp;metriin ja sekuntien päästä 93 metriä alemmas. 

### Törmäys
Lennon 1907 perämies ja lentomekaanikko käskivät kapteenia nousemaan. Kone ei ehtinyt nousta, ja törmäsi lennon 763 perään vasemmalta puolelta. Molemmat koneet putosivat pellolle. Neljä ihmistä selvisi lennolta 763 ja kaksi lennolta 1907. Kaikki kuusi ihmistä kuolivat myöhemmin.

## Onnettomuuden syy
Onnettomuuden aiheutti lennon 1907 luvaton laskeutuminen määrätyn lentopinnan alle sekä epäonnistuminen nostaa konetta ennen törmäystä. Tämä johtui kapteenin heikoista englannintaidoista. 

## Lähteet
Alfonso XII (1887)

**Alfonso XII** oli Espanjan laivaston vuonna 1877 vesillelaskettu Alfonso XII -luokan risteilijä.

## Valmistus

Alus tilattiin Ferrolista, missä köli laskettiin elokuussa 1881. Alus laskettiin vesille 21. syyskuuta 1887 ja otettiin palveluksen vuonna 1891.

## Palvelus
Alus määrättiin 1896 Kuubaan *Reina Mercedesin* kanssa. Vuonna 1897 alus oli ankkurissa Havanassa Kuubassa amiraali Vincente Manterolan lippulaivana, mutta se ei ollut purjehduskelpoinen ilman huoltoa. Lisäksi osa aluksen tykeistä oli siirretty maihin rannikkolinnakkeisiin, joita siirrettiin lisää Espanjan ja Yhdysvaltain välisen sodan uhan lisääntyessä *[[USS Maine (ACR-1)|USS Mainen]]* tuhouduttua Havannassa 15. helmikuuta 1898.

Satamaan sidottu alus ei juurikaan osallistunut sotaan. Sotatoimien päätyttyä elokuussa 1898 alus palasi Espanjaan, missä se poistettiin palveluksesta 18. toukokuuta 1900. Alus myytiin 1907 romutettavaksi.

## Lähteet
*

### Viitteet
Tiina Vainikainen

**Tiina Vainikainen** on suomalainen säveltäjä, sanoittaja ja muusikko.

## Ura
Vainikaisen läpimurtokappale Evelinan Sireenit julkaistiin 31. maaliskuuta 2016. Kappale nousi lähes suoraan Suomen Spotifyn Top50-listan ykköseksi, Vuoden 2016 aikana Vainikainen sai Sireenien lisäksi kappaleillaan vielä neljä muuta Spotifyn ykkössijaa.

Suomessa Vainikainen on säveltänyt ja sanoittanut kappaleita muun muassa Evelinalle, Nikke Ankaralle, Laura Närhelle, Samuli Edelmannille, Kaija Koolle ja Juha Tapiolle. Laulunkirjoittamisen lisäksi hän on myös laulanut useilla julkaisuilla sekä kotimaassa että ulkomailla, muun muassa yhdysvaltalaisen DJ:n KSHMR:n kappale Do Bad Well, Arttu Lindemanin Läikkyy sekä Nikke Ankaran Mona Lisa. Vainikainen on ollut ehdolla Suomen Musiikkikustantajien vuoden kevyen musiikin tekijäksi vuosina 2017, 2018, 2019, 2020 sekä 2021. Vainikainen palkittiin Teoston Vuoden Musiikintekijä- palkinnolla vuonna 2022.

## Diskografia

## Lähteet
* 
* 
* 
* 
* 
* 
* 
* 
* 
* 
* 
*
Reina Cristina (1887)

**Reina Cristina** oli Espanjan laivaston vuonna 1877 vesillelaskettu Alfonso XII -luokan risteilijä.

## Valmistus

Alus tilattiin Ferrolista Reales Astilleros de Esteirolta, missä köli laskettiin 12. elokuuta 1881. Alus laskettiin vesille 2. toukokuuta 1886 ja otettiin palvelukseen 19. huhtikuuta 1890.[todoavantes.es](https://www.todoavante.es/index.php?title=Reina_Cristina_(1890))

## Palvelus
Espanjan kuningatar vieraili laivastoministeri vara-amiraali José Maria de Beràngerin kanssa San Sebastianissa koululaivueessa, johon kuuluivat *Reina Regente*, *Reina Cristina* ja *Isla de Luzón*. Alus lähti 1891 Filippiineille. Se ajoi karille 4. ja 5. tammikuuta 1895 välisenä yönä lähellä Ile-Bota, kun se oli paluumatkalla Mindanaolta Caviteen. Onnettomuussa sai surmansa kaksi ja loukkaantui 20. Aluksen saamat vauriot korjattiin myöhemmin.

Filippiinien noustua kapinaan alus tuki elokuusta lokakuuhun 1896 maavoimia, joka taisteli Manilassa kapinoitsijoita vastaan ja piti hallussaan Caviten tukikohtaa. Alus oli Tyynenmeren laivueen komentajan kontra-amiraali Don Patricio Montojo y Pasarónin lippulaiva Manilassa, kun sota Yhdysvaltoja vastaan alkoi huhtikuussa 1898. Laivue lähti 25. huhtikuuta Manilanlahdelta Subicinlahteen, jossa Montojo odotti saavansa paremman suojan mahdollisessa hyökkäyksessä miinoituksista ja rannikkolinnakkeista. Miinoitukset oli kuitenkin pääosin laskematta ja linnakkeet rakentamatta.

Laivue lähti 29. huhtikuuta Cañacaonlahdelle, jossa Yhdysvaltain laivaston kommodori Deweyn johtama Aasian laivue yllätti Montojon. Seuranneessa taistelussa *Reina Cristina* oli Yhdysvaltain laivaston päämaalina. Kahden tunnin taistelun jälkeen alus oli pahoin vaurioitunut. Amiraali esikunta siirtyi *Isla de Cuballe*. Pahoin vaurioitunut alus tuhoutui tulipaloissa, jotka aiheuttivat ammusvarastojen räjähdyksen. Kuolleiden joukossa oli myös aluksen päällikkö Don Luis Cadarso y Rey de Andrade.

Vuonna 1903 aluksen hylky nostettiin ja romutettiin. Aluksen pelastettu sotalippu haudattiin El Escorialissa 30 vuotta myöhemmin kuningatar Maria Christinan kanssa.

## Lähteet
*

### Viitteet
Luettelo Salon julkisista taideteoksista ja muistomerkeistä

**Luettelo Salon julkisista taideteoksista ja muistomerkeistä** sisältää Salon kaupungissa olevat pysyvät patsaat, muistomerkit ja muistolaatat. Salon kaupunkiin on liitetty Uskelan, Halikon (johon Angelniemi liitettiin aikaisemmin), Kiikalan, Kiskon, Kuusjoen, Muurlan, Perttelin, Suomusjärven ja Särkisalon kunnat.

## Luettelo

Alue-sarakkeessa on käytetty lajittelun helpottamiseksi entisten kuntien nimiä Uskelaa lukuun ottamatta.

## Lähteet
*
* 
*

### Viitteet

## Aiheesta muualla

* Salon karttapalvelu (Valitse kohdasta Kultuuri alakohdat Muistomerkit, Veistokset, Julkinen taide)
Palo Verde Nuclear Generating Station

**Palo Verde Nuclear Generating Station** on ydinvoimalaitos Arizonassa Yhdysvalloissa ja maailman ainoa ydinvoimala, joka ei sijaitse suuren vesialtaan lähellä. Jäähdytysvetensä se ottaa lähialueen jätevesistä.

Palo Verde on nettotuotannolla mitattuna Yhdysvaltain suurin sähkövoimala. Yksikön 1 käyttölupa loppuu vuonna 2025, yksikön 2 seuraavana ja 3:n vuonna 2027.

## Lähteet
Cristóbal Colón (1896)

**Cristóbal Colón** oli Espanjan laivaston vuonna 1896 vesillelaskettu Giuseppe Garibaldi -luokan panssariristeilijä.

## Valmistus

Alus tilattiin Italiasta, missä köli laskettiin vuonna 1895. Alus laskettiin vesille syyskuussa 1896 nimellä *Giuseppe Garibaldi* ja valmistui toukokuuta 1897. Espanjan osti aluksen toukokuussa 1896.

## Palvelus
Alus luovutettiin Espanjalle Genovassa 16. toukokuuta 1867 ilman kymmenen tuuman tykkiä. Alus liitettiin Espanjan laivastoon. Alus upposi 3. heinäkuuta 1898.

## Lähteet
*

### Viitteet
Velasco-luokka

**Velasco-luokka** oli Espanjan laivaston kahdeksan 1880-luvulla valmistetun risteilijän muodostama alusluokka.

## Suunnittelu
Luokkaan kuului kaksi hieman toisistaan poikkeavaa alaluokka. Ensimmäiselle kahdelle alukselle asennettiin vähemmän, mutta raskaampia tykkejä. Lisäksi alukset olivat hieman nopeampia kuin loput kuusi. Alukset olivat rautarunkoisia parkkitakiloituja risteilijöitä, joilla oli yksi savuhormi.

## Alukset

## Lähteet
*

### Viitteet
Argyria

**Argyria** on sairaus, joka voi puhjeta hopean tai kolloidisen hopean pitkäaikaisesta nauttimisesta tai altistumisesta sille. Argyria aiheuttaa pysyvän harmaan tai harmaalaikkuisen värin ihoon, silmiin, sisäelimiin ja myös hermosoluihin. Sairaus on harvinainen, mutta vuosina 1802–1950 on raportoitu 365 tapausta. Joskus harvoin on todettu yhteys argyrian ja neurotoksisuuden välillä.

Argyrian näkyvin ilmentymä on ihon siniharmaa väri. Väri voi aluksi olla pienellä ihoalueella tai värin vähäisenä muuttumisena, mutta voi lopulta peittää koko ruumiin. Joillakin voi ensimmäinen oire olla ikenien värimuutos joko harmaaksi tai ruskeaksi. Iho voi paikoin hyperpigmentoitua. Värin määrä riippuu elimistöön joutuneen hopean määrästä.

Hopea aiheuttaa mahalaukussa kemiallisen reaktion. Hopea hajoaa ja siirtyy verenkiertoon. Ihmisen saamasta hopeasta suurin osa poistuu viikon kuluessa ulosteen ja virtsan mukana. Jos hopeaa on joutunut elimistöön niin paljon, ettei kaikki ehdi poistua, se voi varastoitua ihoon ja muihin kudoksiin, joihin sitä kertyy yhä suurempia määriä. Kun iho sitten altistuu valolle, se muuttuu siniharmaaksi.

## Lähteet

## Aiheesta muualla
* Hopeavedessä piilee vaara.  Terveyden ja hyvinvoinnin laitos 20.11.2017
* Anna-Liisa Enkovaara: Hopeavesi.  Tabu s. 13 nro 4/2002 (Julkaistu ennen EU-kieltoa)
Kirjallisuusvuosi 1870

**Kirjallisuusvuosi 1870** käsittelee vuoden 1870 tärkeitä kirjallisuuden tapahtumia, uutisia ja julkistuksia.

## Tapahtumia
* Charles Dickensin viimeinen romaani *The Mystery of Edwin Drood* jäi keskeneräiseksi, kun kirjailija sai kesäkuussa halvauskohtauksen, joka kohti kuolemaan. Tekijän kuollessa tarinasta oli valmiina puolet. 
* Yhdysvaltalainen Victoria Woodhull perusti sisarensa kanssa *Woodhull & Claflin's Weekly* -lehden. Lehti ilmeistyi kuuden vuoden ajan ja se tuli kuuluisaksi artikkeleistaan, jotka käsittelivät muun muassa sukupuolivalistusta, vapaata rakkautta, naisten äänioikeutta, spiritualismia, kasvissyöntiä ja prostituution laillistamista.
* Arvokkaita keskiaikaisia asiakirjoja tuhoutui Strasbourgin piirityksessä elokuun loppupuolella Ranskan–Saksan sodassa.
* Konventikkeliplakaatti kumottiin Suomessa. Herätysliikkeiden seurat olivat sen nojalla olleet kiellettyjä. 
* Ranskalainen antropologi Alphonse Bertillon kehitti tavan tunnistaa ihmisiä sormenjälkien avulla.

## Julkaisuja

* Charles Darwin &ndash; *[[Ihmisen polveutuminen ja sukupuolivalinta]]*
* Benjamin Disraeli &ndash; *[[Lothair (romaani)|Lothair]]*
* Aleksis Kivi &ndash; *[[Seitsemän veljestä]]*
* Jules Verne  &ndash; *[[Kuun ympäri]]*
* Jules Verne &ndash; *[[Sukelluslaivalla maapallon ympäri]]*

## Palkintoja

## Lähteet
Larmi

**Larmi** on sukunimi, joka on muun muassa seuraavilla suomalaisilla henkilöillä:

*Emil Larmi (s. 1996), jääkiekkomaalivahti
*Tauno Larmi (1926–2014), silmälääkäri ja lääkintöneuvos
*Teuvo Larmi (1924–2006), kirurgi ja professori
Hongshanin kulttuuri

**Hongshanin kulttuuri** oli Kiinan neoliittinen kulttuuri ajanjaksolla 4700–2900 eaa.. Kulttuuri oli Yangshaon kulttuurin aikalainen.

Hongshanin kulttuurista on löydetty maanalainen temppeli. Se on jumalatteren temppeli Niuheliassa. On myös löydetty eräitä varhaismmista jadetöistä, kuten jadelohikäärmeitä ja jadesikalohikäärmeitä, sekä varhaisia neliömäisiä ja pyöreitä "feng-shui" -muotoja. Kulttuuri ulottui Sisä-Mongoliasta Koillis-Kiinaan. 
Niuhelenginsiasta löydettyjen luiden isälinjan haplotyypit ovat Itä-Aasialle tyypillisiä N1, C ja O3a-tyyppejä.

## Lähteet

## Aiheesta muualla

*Hongshan culture china.org.cn
Edoard Mielck

**Edoard Julius Mielck** (29. elokuuta 1879 Viipuri – 16. helmikuuta 1925 Viipuri) oli suomalainen arkkitehti ja liikemies.

Mielckin vanhemmat olivat Saksan konsuli Theodor Wilhelm Mielck ja Irene Augusta Fabritius ja puoliso vuodesta 1911 Elin Charlotta Åkerhielm. Oopperalaulajatar Edda Ehrnrooth oli hänen sisarensa ja pianisti, säveltäjä Ernst Mielck hänen veljensä. Mielck tuli ylioppilaaksi Viipurin ruotsalaisesta lyseosta 1897 ja valmistui arkkitehdiksi ilmeisesti Münchenissä, jonne hän lähti opiskelemaan ylioppilastutkinnon jälkeen. Saksasta palattuaan Mielck ryhtyi kuitenkin liikemieheksi, perustamalla Viipuriin Mylly Oy Elon. Se oli Elovenan valmistuksen alkuperäinen kehittäjä. Mielck rakennutti myllyä varten tehtaan ja työntekijöiden asuntorakennukset. Mielckin toiminta arkkitehtina Viipurissa jäi melko vähäiseksi, kaupungin arkistoissa on säilynyt vain pari hänen tekemäänsä suunnitelmaa. Mielck tunnettiin myös taitavana amatöörisellistinä ja näyttelijänäkin.

## Lähteet
Vorderrhein

**Vorderrhein** () on joki Kaakkois-Sveitsissä. Joen pituus on 71 kilometriä, pisin sivujoki huomioon ottaen 77 kilometriä. Vorderrhein on Hinterrheinin ohella toinen Reinin alkujoista.

## Sijainti
Vorderrhein saa alkunsa Lepontisilta Alpeilta Oberalppass-solan kaakkoispuolelta noin 2&nbsp;700 metrin korkeudesta.
Usein alkulähteenä pidetään *Lai da Tuma* -järveä () . Järvi sijaitsee 2&nbsp;345 metrin korkeudessa. Siihen laskevat purot saavat alkunsa 2&nbsp;600–2&nbsp;700 metrin korkeudesta.

Joki virtaa Graubündenin kantonin alueella. Valuma-alue kattaa myös pieniä alueita Ticinon kantonista. Isoimmat paikkakunnat joen varrella ovat Disentis/Mustér ja Ilanz/Glion.

## Virtaama
Vorderrheinin mitattu virtaama vaihtelee vuosien 1962–2010 tietojen perusteella vuosittain jonkin verran: joen vuotuinen keskivirtaama alajuoksulla Ilanzissa on ollut 33 m³/s. Suurin keskivirtaama oli vuonna 1999 (45 m³/s) ja pienin keskivirtaama vuonna 1972 (21 m³/s).

Joen luonnollinen virtaama sen laskiessa Reiniin on noin 54 m³/s. Mitattu ja luonnollinen virtaama poikkeavat toisistaan, sillä osa Vorderrheinin sivujokien vesistä siirretään tunneleissa Hinterrheinin vesistöön sähköntuotannon tarpeisiin.

## Lähteet
*

### Viitteet

## Aiheesta muualla


Vorderrhein unterhalb Ilanz.jpg|Vorderrhein Ilanzissa. 
Rheinzusammenfluss.JPG|Hinterrhein (takana oikealla) ja Vorderrhein (edessä vasemmalla) yhdistyvät Reiniksi.
Yksinteoin

**Yksinteoin** on Pekka Lehdon ohjaama dokumenttielokuva vuodelta 1990. Se kertoo Jussi Parviaisen ja Sanna-Kaisa Palon avioerosta Parviaisen näkökulmasta.

*[[Helsingin Sanomat|Helsingin Sanomien]]* ensi-ilta-arvostelija Mikael Fränti piti elokuvaa Pekka Lehdon siihen asti parhaana. Hänestä se on ”nopeasti tehty, mitään kaihtamaton ja subjektiivinen tilityselokuva, hetkittäin naiivi ja viisas, ajoittain koominen ja traaginen synkkä yksinpuhelu kameran valvovan silmän ja äänittäjien herkkien mikrofonien edessä”. Myös muut kriitikot olivat varovaisen myönteisiä. *[[Iltalehti|Iltalehden]]* Olli Manninen näki elokuvan kolmantena elokuvana uuden ”sensaatiohakuisen lööppielokuvan” lajityypissä, jota hänestä edustivat myös edellisenä vuotena ensi-iltansa saaneet Ilkka Järvi-Laturin *[[Kotia päin]]* ja Mika Kaurismäen *[[Paperitähti]]*.

*Yksinteoin* sai yhdellä elokuvateatterikopiolla 8&nbsp;153 katsojaa. Televisioesityksen vuoden 1991 joulukuussa näki noin 438&nbsp;000 katsojaa.

21 vuotta myöhemmin vuonna 2011 esitettiin Rakkautta ja anarkiaa -festivaaleilla Jussi Parviaisen käsikirjoittama ja ohjaama *[[Yksinteoin 2]]* (2011), jossa hän esiintyy yhdessä Annika Sirénin kanssa.

## Lähteet
Bertel Mohell

**Emil Bertel Mauritz Mohell** (20. toukokuuta 1875 Hankoniemi – 15. syyskuuta 1922 Viipuri) oli suomalainen arkkitehti.

## Henkilöhistoria ja ammattiura
Mohellin vanhemmat olivat esikuntakapteeni, Hangon pormestari Emil Constantin Mohell ja Edith Bergman ja puoliso vuodesta 1902 Laura Helle (ent. Johansson). Mohell kävi Turussa ruotsalaisen reaalilyseon keskikoulun ja teollisuuskoulun ja opiskeli sitten Tukholman teknillisen korkeakoulun arkkitehtiosastolla Isak Gustaf Glasonin johdolla. Suomeen palattuaan hän työskenteli piirtäjänä muun muassa Lars Sonckin ja Gustaf Nyströmin toimistoissa, mutta muutti 1901 Viipuriin. Hän työskenteli siellä ensin kahdeksisen vuotta apulaisena arkkitehti Allan Schulmanin toimistossa ja samalla kaupungin rakennusvirastossa arkkitehti Brynolf Blomqvistin apulaisena, mutta toteutti myös omia suunnittelutöitä. Vuonna 1921 hän toimi lyhyen aikaa Oulun kaupungin rakennustoimistossa.

## Töitä

* Kauppias J. Pesosen asuin- ja liiketalo, Pietarinkatu 10, Viipuri, 1904
* Kerrostalo, Aleksanterinkatu 12, Viipuri, 1912
* Turistihotelli, sittemmin yhteislyseo, Imatra, 1914
* Raudun rautatieasema, 1918−1819
* Valtioneuvos Radloffin huvila, Äyräpää, 1918
* Kaksikerroksinen kivi- ja puurakennus, Erkonkatu, Viipuri, 1922
* Raudun kirkko, valmistui 1926

## Lähteet
Isla de Luzón -luokka

**Isla de Luzón -luokka** oli Espanjan laivaston kolmen 1880-luvulla valmistetun aluksen muodostama panssarikansiristeilijäluokka.

## Suunnittelu
Alukset olivat rautarunkoisia yksi savuhormisia pienehköjä panssarikansiristeilijöitä. Alusten panssarikansi oli paksuudeltaan 2,5 tuumasta yhteen tuumaan. Taistelunjohtotornin suojana oli kahden tuuman panssarointi.

## Alukset

## Lähteet
*

### Viitteet
Hybridivoima

**Hybridivoima** on energiaa, jota tuotetaan yhdistelemällä eri energiamuotoja. Esimerkiksi hybridiauto toimii sekä polttomoottorin että akun tuottaman voiman avulla. Hybridivoiman käytön tavoitteena on usein polttoaineiden säästäminen ja energiatehokkuuden lisääminen. 

## Aiheesta muualla
* esimerkki hajautetusta energiaratkaisusta
Kirjallisuusvuosi 1913

**Kirjallisuusvuosi 1913** käsittelee vuoden 1913 tärkeitä kirjallisuuden tapahtumia, uutisia ja julkistuksia.

## Tapahtumia
* Oikeusistuin kielsi kirjailija Leo Tolstoin käsikirjoitusten julkaisemisen Venäjällä. Kiellon tarkoituksena oli estää edesmenneen kirjailijan viimeisten, yhteiskuntakriittisten ja anarkististen teosten levittäminen.
* Suomalainen pilapiirtäjä ja kuvittaja Eric Vasström sai vankeustuomion julkaistuaan karikatyyrin Venäjän keisarin perheestä.

## Julkaisuja
* Santeri Alkio &ndash; *Jaakko Jaakonpoika*
* Guillaume Apollinaire &ndash; *Les peintres cubistes* (esikoisteos)
* Maria Jotuni &ndash; *Kun on tunteet*
* Arvid Järnefelt &ndash; *Manon Roland*
* Aino Kallas &ndash; *[[Lähtevien laivojen kaupunki]]*
* Ilmari Kianto &ndash; *Porokirja*
* V. A. Koskenniemi &ndash; *Hiilivalkea ynnä muita runoja*
* D. H. Lawrence &ndash; *Sons and Lovers* (suom. *Poikia ja rakastajia*, 1934)
* Joel Lehtonen &ndash; *[[Punainen mylly (kirja)|Punainen mylly]]*
* Eino Leino &ndash; *Naisen orja*
* Eino Leino &ndash; *Onnen orja*
* Eino Leino &ndash; *Seikkailijatar*
* Johannes Linnankoski &ndash; *Sirpaleita*
* Jack London &ndash; *Etelämeren auringon alla*
* Jack London &ndash; *Kuunlaakso 1–2*
* Ferenc Molnár &ndash; *Báró Márczius és egyéb elbeszélések* (suom. *Parooni*, 1921)
* Marcel Proust &ndash; *[[Kadonnutta aikaa etsimässä]]* (*À la recherche du temps perdu*, 1. osa, Du côté de chez Swann)
* Saki &ndash; *[[When William Came]]*
* August Strindberg &ndash; *Palkkapiian poika* (*Tjänstekvinnans son*, kaksiosaisen jälkimm. osa)
* Eduard Vilde &ndash; *Pisuhänd* (näytelmä, suom. *Vihtahousu*, 1915)

## Palkintoja
; Nobelin kirjallisuuspalkinto
* Rabindranath Tagore

## Lähteet
Punainen mylly (kirja)

**Punainen mylly** on Joel Lehtosen kirjoittama teos, jonka Lehtonen kirjoitti asuttuaan Pariisissa 1911&ndash;1912.

## Lähteet

## Aiheesta muualla
* ''Punainen mylly'' vapaasti ladattava tiedosto
Reina Regente -luokka

**Reina Regente -luokka** oli Espanjan laivaston kolmen 1880-luvulla valmistetun aluksen muodostama panssarikansiristeilijäluokka.

## Alukset

## Lähteet
*

### Viitteet
Kirjallisuusvuosi 1912

**Kirjallisuusvuosi 1912** käsittelee vuoden 1912 tärkeitä kirjallisuuden tapahtumia, uutisia ja julkistuksia.

## Tapahtumia

*Ensimmäiset olympiakisojen taidekilpailut järjestettiin olympiakisojen yhteydessä.
*Suomenkielinen Raamatun taskukokoinen painos julkaistiin antiikva-kirjasimilla. Tätä on pidetty käännekohtana fraktuuran ja antiikvan välisessä taistelussa.
* Tšekkiläinen kirjailija Jaroslav Hašek kuvasi novellissaan *Karikatura*-lehdessä Švejk-henkilöhahmoa. Aiheesta muotoutui ensimmäisen maailmansodan jälkeen teos *[[Kunnon sotamies Švejkin seikkailut maailmansodassa]]* (Dobrý voják Švejk).
* Voynichin käsikirjoitus löytyi, kun bibliofiili Wilfrid Voynich osti käsikirjoituksen roomalaisen jesuiittakollegion kirjastosta.
* Edgar Rice Burroughsin *[[Tarzan]]* esiintyi julkisuudessa ensimmäistä kertaa, kun hahmosta kertova tarina *[[Tarzan, apinain kuningas|Tarzan of the Apes]]* alkoi ilmestyä yhdysvaltalaisessa *The All-Story* -lehdessä.

## Julkaisuja
* Edgar Rice Burroughs &ndash; *[[Tarzan, apinain kuningas]]*
* Émile Durkheim &ndash; *[[Uskontoelämän alkeismuodot]]* (ransk. *Les formes élémentaires de la vie religieuse*, suom. 1980)
* Ilmari Kianto &ndash; *Metsäherran herjaaja*
* Antto Laiho &ndash; *[[Wanhan kansan merkkipäivät]]*
* Eino Leino &ndash; *Rahan orja*
* Eino Leino &ndash; *Tähtitarha*
* Jack London &ndash; *Auringon poikia*
* Jack London &ndash; *Kultaa ja kuntoa*
* Jack London &ndash; *Punainen rutto*
* Jack London &ndash; *Suvun kunnia ja muita kertomuksia Hawaii-saarilta*
* Thomas Mann &ndash; Kuolema Venetsiassa (novelli, saks. *Der Tod in Venedig*)
* G. E. Moore &ndash; *Ethics*
* Bertrand Russell &ndash; *[[Filosofian ongelmat]]*

## Palkintoja
; Nobelin kirjallisuuspalkinto
* Gerhart Hauptmann

## Lähteet
Kirjallisuusvuosi 1911

**Kirjallisuusvuosi 1911** käsittelee vuoden 1911 tärkeitä kirjallisuuden tapahtumia, uutisia ja julkistuksia.

## Tapahtumia
* Ilmari Vainion piirtämä ensimmäinen suomalainen sarjakuvakirja Professori Itikaisen tutkimusretki julkaistiin 21. marraskuuta. Julkaisupäivää vietetään epävirallisesti suomalaisen sarjakuvan juhlapäivänä.
* Suuri osa New Yorkin osavaltion kirjaston ja museon kokoelmista tuhoutui Albanyn New York State Capitol -rakennuksen tulipalossa 29. maaliskuuta.

## Julkaisuja
* Juhani Aho &ndash; *[[Juha (romaani)|Juha]]*
* J. M. Barrie &ndash; *[[Peter Pan]]* (romaani)
* Frances Hodgson Burnett &ndash; *[[Salainen puutarha (romaani)|Salainen puutarha]]*
* Ilmari Kianto &ndash; *Orjantappuroita*
* Joel Lehtonen &ndash; *Myrtti ja alppiruusu*
* Joel Lehtonen &ndash; *Rakkaita muistoja*
* Eino Leino &ndash; *Kalevala näyttämöllä*
* Eino Leino &ndash; *Naamioita, kuudes sarja*
* Eino Leino &ndash; *Työn orja*
* Jack London &ndash; *Etelämeren seikkailuja*
* Jack London &ndash; *Ihmissyöjäin saarilla*
* L. M. Montgomery &ndash; *The Story Girl* (suom. *[[Sara, tarinatyttö|Sara Stanleyn tarinat]]*, 1994)
* Frederick Winslow Taylor &ndash; *The Principles of Scientific Management* (suom. *Tieteellisen liikkeenhoidon periaatteet*, 1914)
* Ilmari Vainio &ndash; *[[Professori Itikaisen tutkimusretki]]*

## Palkintoja
; Nobelin kirjallisuuspalkinto
* Maurice Maeterlinck

## Lähteet
Kirjallisuusvuosi 1914

**Kirjallisuusvuosi 1914** käsittelee vuoden 1914 tärkeitä kirjallisuuden tapahtumia, uutisia ja julkistuksia.

## Tapahtumia
*  Runoilija Ezra Pound julkaisi imagismin ohjelman 1914 *Poetry*-lehdessä. Imagismi hylkäsi mitallisuuden ja jälkiromantiikan tunnustuksellisuuden, ja katsoi runon perusyksikön olevan kuva (*imago*).
* Venäläinen kirjailija Maksim Gorki sai luvan palata kotimaahansa kahdeksan vuotta kestäneestä maanpaosta.
* Ensimmäinen maailmansota alkoi.

## Julkaisuja
* Jalmari Finne &ndash; *[[Kiljusen herrasväki]]* (ensimmäinen kertomus Kiljusen perheestä)
* André Gide &ndash; *Les Caves du Vatican*
* Hermann Hesse &ndash; *Rosshalde*
* Maria Jotuni &ndash; *Martinin rikos*
* Maria Jotuni &ndash; *[[Miehen kylkiluu]]*
* James Joyce &ndash; *Dubliners* (suom. Dublinilaisia, 1965)
* Eino Leino &ndash; *Mesikämmen : Joulutarina vanhoille ja nuorille*
* Eino Leino &ndash; *Painuva päivä*
* Eino Leino &ndash; *Pankkiherroja : Kuvaus nykyaikaisesta suomalaisesta liike-elämästä*
* Artturi Leinonen &ndash; *Kapituliherra*
* Jack London &ndash; *Elsinoren kapina*
* Natsume Soseki &ndash; *[[Kokoro (romaani)|Kokoro]]*
* Anni Swan &ndash; *[[Tottisalmen perillinen]]*
* Pjotr Demjanovitš Uspenski &ndash; *A New Model of the Universe*

## Palkintoja
; Nobelin kirjallisuuspalkinto
* ei jaettu

## Lähteet